b'\n_START_ARTICLE_\nS\xc3\xb8lvsulfid\n_START_PARAGRAPH_\nS\xc3\xb8lvsulfid, Ag\xe2\x82\x82S, er et sort sulfid af s\xc3\xb8lv. Det udg\xc3\xb8r den misfarvning, der dannes p\xc3\xa5 fx s\xc3\xb8lvt\xc3\xb8j, n\xc3\xa5r det er udsat for hydrogensulfid i atmosf\xc3\xa6ren. Det forefindes i naturen som mineral ved relativt lave temperaturer, kaldet akanthit. Navnet argentit henviser til en kubisk form, som grundet ustabilitet ved "normale" temperaturer findes i form af pseudomorfer af akanthit efter argentit. N\xc3\xa5r det dannes p\xc3\xa5 elektriske kontakter, der drives i en atmosf\xc3\xa6re rig p\xc3\xa5 hydrogensulfid, kan lange filamenter kendt som whiskers dannes. Akanthit er en vigtig kilde til s\xc3\xb8lv.\n_START_SECTION_\nStruktur\n_START_PARAGRAPH_\nDer er tre former: monoklint akanthit, stabilt under 500\xc2\xa0\xc2\xb0C; rumcentreret kubisk (bcc) s\xc3\xa5kaldt argentit, stabilt over 176\xc2\xa0\xc2\xb0C; og en h\xc3\xb8jtemperaturs fladecentreret kubisk (fcc) form, stabil over 586\xc2\xa0\xc2\xb0C. H\xc3\xb8jtemperaturformen er elektrisk ledende.\n_START_SECTION_\nEgenskaber\n_START_PARAGRAPH_\nDet er et m\xc3\xb8rkt tungt pulver, uopl\xc3\xb8seligt i vand, men opl\xc3\xb8seligt i koncentreret svovlsyre eller salpetersyre. Det smelter ved 825\xc2\xa0\xc2\xb0C.'